અન્ય એક રહેવાસીએ મિડ-ડે LOCALને જણાવ્યું હતું કે ‘અહીં વાયરોના ગૂંચળાંઓ પડ્યાં હોવાથી પસાર થવું ભારે પડી જતું હતું. સુધરાઈ દ્વારા સમયસર યોગ્ય સફાઈના અભાવે લોકો પરેશાન થઈ રહ્યા હતા. છ મહિના સુધી સમસ્યાનો કોઈ ઉકેલ ન આવે એ કેવું કહેવાય? ઇલેક્શનના સમયે મોટા વાયદાઓ કરનારા અને કામ કરવામાં પાછળ રહેનારા શું કામના? મિડ-ડે LOCALમાં અહેવાલ આવ્યા બાદ પણ સુધરાઈએ ત્વરિત ઍક્શન ન લેતાં લોકોની પરેશાની વધી રહી હતી. હવે અહીં સફાઈ કરવામાં આવી છે. જો આ કામ પહેલાં જ પ્રશાસને કર્યું હોત તો લોકોને ઓછી તકલીફો સહન કરવી પડી હોત.’